CELEX: C2005/155/04
Language: sl
Date: 2005-06-25 00:00:00
Title: Zadeva C-148/05: Tožba Komisije Evropskih skupnosti proti Irski, vložena dne 1. aprila 2005

25.6.2005   
            
            
               SL
            
            
               Uradni list Evropske unije
            
            
               C 155/2
            
         Tožba Komisije Evropskih skupnosti proti Irski, vložena dne 1. aprila 2005
   (Zadeva C-148/05)
   (2005/C 155/04)
   Jezik postopka: angleščina
   Komisija Evropskih skupnosti, ki jo zastopata Barry Doherty in Donatella Recchia, zastopnika, z naslovom za vročanje v Luxemburgu, je dne 1. aprila 2005 na Sodišču Evropskih skupnosti vložila tožbo proti Irski.
   Tožeča stranka Sodišču predlaga, naj:
   
               1.
            
            
               ugotovi, da je Irska, s tem da
               
                           a)
                        
                        
                           v skladu s členom 4 Direktive Sveta 79/923/EGS (1) ni določila vseh voda, primernih za lupinarje, ki jih je treba določiti,
                        
                     
                           b)
                        
                        
                           v skladu s členom 3 iste direktive ni določila vseh zahtevanih vrednosti glede vod, določenih kot primernih za lupinarje ali ki jih je kot take treba določiti na podlagi člena 4,
                        
                     
                           c)
                        
                        
                           v skladu s členom 5 iste direktive ni sprejela vseh potrebnih ukrepov za vzpostavitev programov, namenjenih zmanjšanju onesnaženja voda, ki bi morale biti določene na podlagi člena 4, a niso bile,
                        
                     ni izpolnila svojih obveznosti iz teh členov navedene direktive;
               in
            
         
               2.
            
            
               Irski naloži plačilo stroškov.
            
         Tožbeni razlogi in bistvene trditve
   Komisija trdi, da je Irska kršila Direktivo Sveta 79/923/EGS o zahtevah glede kakovosti voda, primernih za lupinarje, s tem da:
   
               a)
            
            
               v skladu s členom 4 Direktive ni določila vseh voda, primernih za lupinarje, ki jih je treba določiti;
            
         
               b)
            
            
               v skladu s členom 3 Direktive ni določila vseh zahtevanih vrednosti, ki se nanašajo na vode, določene kot primerne za lupinarje, oziroma ki jih je kot take treba določiti na podlagi člena 4; in
            
         
               c)
            
            
               v skladu s členom 5 iste direktive ni sprejela vseh potrebnih ukrepov za vzpostavitev programov, namenjenih zmanjšanju onesnaženja voda, ki bi morale biti določene na podlagi člena 4.
            
         
      (1)  Direktiva Sveta 79/923/EGS z dne 30. oktobra 1979 o zahtevah glede kakovosti voda, primernih za lupinarje, UL L 281, 10.11.1979, str. 47.